लखनऊ. यूपी में 62 दिन लंबी चली चुनावी जंग के बाद सेनाएं अपने-अपने खेमों में वापस लौटने लगी है। इसके साथ ही शब्दभेदी बाणों और चुनावी सभाओं के सहारे सैनिकों के अभ्यास का क्रम भी थम गया है। प्रदेश की 17वीं विधानसभा के गठन के लिए होने वाले चुनाव की सबसे खास बात देश के प्रधानमंत्री का चुनाव अभियान रहा। सातवें और अंतिम चरण के लिए उन्होंने अपने संसदीय क्षेत्र वाराणसी में लगातार तीन दिन जमे रहे। सातवें चरण का मतदान 8 मार्च को होना है, जिसके लिए सोमवार की शाम को प्रचार थाम गया। 9 मार्च को यूपी के अंबेडकरनगर जिले की सुरक्षित विधानसभा सीट आलापुर का मतदान होगा। चुनाव के बीच आलापुर के सपा उम्मीदवार की मौत के बाद चुनाव प्रक्रिया को फिर से शुरू करना पड़ा था। आलापुर में चुनाव प्रचार 7 फरवरी को शाम को थमेगा। आगे पढ़िए किन-किन नेताओं की साख लगी है दांव पर...
-यूपी के विधानसभा चुनाव के लिए चुनाव आयोग ने 4 जनवरी को अधिसूचना जारी की थी।
-सर्दियों में शुरू हुआ चुनाव, चरण दर चरण होते हुए गर्मियों तक पहुंच गया।
-प्रदेश की 403 सीटों के मतदान प्रक्रिया 9 मार्च को समाप्त होगी, मतगणना 11 मार्च को होगी।
इन नेताओं की है कड़ी परीक्षा
-इस चुनाव में बीजेपी अध्यक्ष अमित शाह और पीएम नरेंद्र मोदी ने काफी कुछ दांव पर लगा रखा है।
-वहीं, सपा के अध्यक्ष अखिलेश यादव के लिए बड़ी परीक्षा है। सपा और कांग्रेस के साथ का भविष्य चुनाव परिणामों पर निर्भर है।
-1996 में बसपा के साथ तालमेल कर 126 सीटों पर चुनाव लड़ा था। तब गांधी परिवार सियासत से दूर था।
-गांधी परिवार के नेतृत्व में पार्टी ने पहली बार यूपी की 403 सीटों में से महज 112 पर ही उम्मीदवार उतारे, जबकि मायावती के सामने दलित-मुस्लिम का समीकरण पर जनता की मुहर लगनी है।
-समीकरण कामयाब हुआ तो इसका इस्तेमाल पूरे देश में हो सकता है।
मुरली मनोहर जोशी, मनोहर पर्रिकर रहे दूर, मुलायम ने की सिर्फ 3 चुनाव क्षेत्रों में चार सभाएं
-चुनाव प्रचार कई मायनों में खास रहा। तमाम वरिष्ठ नेता चुनाव अभियान से दूर रहे।
-इनमें बीजेपी के कानपुर से सांसद मुरली मनोहर जोशी, यूपी से राज्यसभा सदस्य मनोहर पर्रिकर, सपा संरक्षक मुलायम सिंह यादव, पूर्व प्रदेश अध्यक्ष शिवपाल यादव, बेनी प्रसाद वर्मा, अमर सिंह आदि शामिल हैं।
-मुलायम सिंह ने अपने भाई शिवपाल यादव के चुनाव क्षेत्र जसवंतनगर में दो, बहू अपर्णा के लिए लखनऊ के कैंट और सातवें चरण के चुनाव के लिए जौनपुर में एक सभा को संबोधित किया।
-सपा के 25 साल के इतिहास में पहली बार मुलायम सिंह सक्रिय राजनीति में होते हुए घर पर बैठे रहे। बेनी प्रसाद व शिवपाल को सपा के स्टार प्रचारकों की सूची में भी जगह नहीं मिली।
शब्दभेदी बाणों और व्यंग के लिए जाना जाएगा चुनाव अभियान
-चुनाव अभियान के केन्द्र में पीएम नरेंद्र मोदी बने रहे। अपनी हर रैली में वे स्थानीय मुद्दों पर जरूर चर्चा करते रहे।
-नेताओं के चेहरों और व्यक्तित्व पर सिमटे चुनाव में आम आदमी की समस्याओं और विकास की जरूरतों के मुद्दे व्यंग की भाषा में जगह पाते रहे। श्मसान और कब्रिस्तान के साथ गधों को भी घसीटा गया।
-रोड शो और मंदिरों में दर्शन की भी राजनीति हुई। कांग्रेस-सपा के गठबंधन को राहुल गांधी ने गंगा-यमुना के संगम की संज्ञा दी।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva bho_Deva awa_Deva bho_Deva hin_Deva hin_Deva